Document ID: /roh_data/filtered/fineweb-2-filterrobots_roh.jsonl.gz/3467

Il project cuntegna era la realisaziun d’in vial dubel tranter Poschiavo e la Val Varuna, sco la Viafier retica ha communitgà. Plinavant duai dar in indriz da binaris morts cun ina cruschada. En tut quinta la Viafier retica d’investir per quest project a Poschiavo 35,6 milliuns francs.
Motivaziun per tuts
Per la Valposchiavo signifitga l'investiziun da la Viafier retica ina signal positiv en in temp difficil, ha declerà il president communal da Poschiavo, Alessandro Della Vedova. Il project dettia nova spranza e procura er per lavur en val.
Resguardà firmas indigenas
Las lavurs per l'emprima etappa che cumenza ils 18 da fanadur 2016, sajan gia surdadas. Tranter auter era a duas firmas indigenas, ha confermà il vicedirectur da la Viafier Retica, Christian Florin.
RR novitads 14:00